ઉલ્લેખનીય છે કે ફી વધારાની બાબતે અમદાવાદની ૧૭૫ જેટલી શાળાઓએ હજુ સુધી સરકારના આદેશનુ પાલન કર્યુ નથી. જે બાદ સરકારે આ મામલે સુપ્રીમ કોર્ટનો સહારો લીધો છે. શાળા અને માતા-પિતાના સંગઠન સાથે બેઠક કર્યા બાદ રાજ્યના શિક્ષણમંત્રી ભૂપેન્દ્રસિંહ ચુડાસમાએ ગત શુક્રવારે દિલ્હીમાં મુલાકાત કરી હતી. ચુડાસમાએ જણાવ્યુ હતું કે, તેઓ તે શાળાઓ પર સુપ્રીમ કોર્ટનુ ધ્યાન ખેંચશે કે જેણે તેમની પ્રસ્તાવો સાથે ફી રેગ્યુલેટરી કમિટી (એફઆરસી)નો સંપર્ક કર્યો નથી. જે બાદ સુપ્રીમ કોર્ટે તે શાળાઓને ટકોર કરી છે કે તેઓ સરકારના કાયદાનુ પાલન કરે છે. આ યાદીમાં ૧૭૫ જેટલી સ્કુલ છે જેમણે હજુ સુધી એફઆરસી સમક્ષ દરખાસ્ત કરી નથી. સુપ્રીમના આદેશ મુજબ આ શાળાઓએ બે અઠવાડિયામાં ફી નિયમન સમિતિ સમક્ષ કોઈ જ પ્રકારની ચુક કર્યા વિના તેમની ફીનુ પ્રપોઝલ આપવાનુ રહેશે.